Susret sa spisateljicom

Povodom obilježavanja Mjeseca hrvatske knjige u OŠ Finida gostovala je hrvatska spisateljica Bojana Meandžija. Predstavila je svoj autobiografski roman „Trči! Ne čekaj me…“ Čitala je ulomke romana koji je komentirala. Tako je učenicima približila zbivanja i dojmove trinaestogodišnje djevojčice iz Karlovca u Domovinskom ratu. Dojmila nas se njena rečenica da joj je samo jedan trenutak promijenio cijeli dotadašnji život. Zainteresirani su učenici pažljivo pratili tijek susreta. Preporučila im je omlet za večeru kako bi tako pokazali suosjećanje s trinaestogodišnjom djevojčicom kojoj je u vrijeme rata i nestašice hrane susjedin omlet ostao najslasnije jelo. Susret je završio podjelom autograma.